OpenLLM-France/wikimedia huggingface dataset:
# Saint-Lambert-du-Lattay

Saint-Lambert-du-Lattay :
| Bro | Anjev |
| Melestradurezh ||
| Stad | Frañs |
| Rannvro | Broioù-al-Liger |
| Departamant | Maine-et-Loire |
| Arondisamant | Añje |
| Kanton | Chemillé-Melay |
| Kod kumun | 49292 |
| Kod post | 49750, 49190 |
| Maer Amzer gefridi | François Cailleau 2014-2015 |
| Etrekumuniezh | Communauté de communes des Coteaux du Layon |
| Lec'hienn web | http://www.saintlambertdulattay.fr/ |
| Poblañsouriezh ||
| Poblañs | 2 004 ann. (2013) |
| Stankter | 139 ann./km² |
| Douaroniezh ||
| Daveennoù lec'hiañ | |
| Uhelderioù | kreiz-kêr : 66 m bihanañ 16 m — brasañ 96 m |
| Gorread | 14,44 km² |
| kemmañ |
Saint-Lambert-du-Lattay a oa ur gumun c'hall e departamant Maine-et-Loire. Poblet eo gant 1 979 a dud (e 2012).
Bodet e oa gant Saint-Aubin-de-Luigné d'an 31 a viz Kerzu 2015 d'ober ur gumun nevez: Val-du-Layon.
E kumuniezh-kumunioù Côteaux-du-Layon edo.

## Daveennoù ha notennoù

* ↑ Roadennoù ofisiel e lec'hienn an EBSSA
* ↑ (fr) Préfecture de Maine-et-Loire, Recueil spécial des actes administratifs n° 89 - 25 novembre 2015. Pages 9-10-11, arrêté n° DRCL/BCL/2015-74 du 16 novembre 2015 portant création de la commune nouvelle de Val-du-Layon.
# Relevé (barrez)

E barrez klasel e implijer an termen relevé evit deskrivañ un emstumm pa sav un dañser(ez) en e/he sav adalek an emstumm plié war un troad en demi-pointe d'an nebeutañ pe uheloc'h.
Bez' e c'hell bezañ kaset da-benn en un doare floiur pe bruskoc'h evel un doare lammig hervez ar skol resis.

## Gwelit ivez:

* Élevé
# Rejet-de-Beaulieu

Kumunioù Bro-C'hall :
| Anv | Rejet-de-Beaulieu |
| Skoed | |
| Lec'hiadur Rejet-de-Beaulieu en Arondisamant Cambrai | |
| Riez | Bro-C'hall |
| Rannvro | Hauts-de-France |
| Departamant | Norzh |
| Bro hengounel | |
| Arondisamant | Cambrai |
| Etrekumuniezh | Communauté de communes du Caudrésis - Catésis |
| Kanton | Le Cateau-Cambrésis |
| Kod INSEE | 59496 |
| Kod-post | 59360 |
| Maer | Augustine Noirmain |
| Amzer-gefridi | 2008-2014 |
| Gorread | 6,35 km² |
| Led | 50° 02' 35" Norzh |
| Hed | 03° 37' 57" Reter |
| Uhelder kreiz | ... m |
| Uhelder bihanañ | 134 m |
| Uhelder brasañ | 158 m |
| Poblañs hep kontoù doubl | 228 (2007) |
| Stankter | 35 a./km² |
| Lec'hienn ar gumun | |
Rejet-de-Beaulieu a zo ur gumun eus departamant Norzh e Bro-C'hall.

## Istor
### XIX$^{vet}$ kantved

* 1896: savet e voe kumun nevez Rejet-de-Beaulieu diwar ul lodenn eus tiriad kumun Catillon.

### XX$^{vet}$ kantved

* Brezel-bed kentañ: distrujoù bras (an iliz katolik, ar skol, tiez hag atantoù) abalamour da dagadenn luioù ar C'hommonwealth (2nd Battalion Royal Sussex Regiment, gant skoazell 409th Field Company Royal Engineers ha 1st Australian Tunneling Company) a-enep d'an Alamaned d'ar 4 a viz Du 1918 evit treuziñ ar ganol Sambre-Oise.
* Eil brezel-bed: e miz Mae 1940 eo difennet Rejet-de-Beaulieu gant Tennataerien Maroko.

## Monumantoù ha traoù heverk

* Iliz katolik Saint Hubert, 1879, adsavet e 1927-1929.
* Monumant d'ar 2nd Battalion Royal Sussex Regiment.

### Bezioù ar C'hommonwealth e bered ar gumun: Rejet-de-Beaulieu Communal Cemetery

| Bro | Niver a soudarded |
| Aostralia | 6 | Rouantelezh-Unanet | 49 |
| Hollad | 52 |
Implijet e voe bered ar gumun adalek an 9 a viz Here betek 19 a viz Du 1918. An darn vrasañ eus ar soudarded beziet enni a oa eus an unanadoù a gemeras perzh en emgann evit treuziñ ar ganol d'ar 4 a viz Du 1918: ar 2nd Battalion Royal Sussex Regiment hag ar 409th Field Company Royal Engineers eus ar Rouantelezh-Unanet hag ar 1st Australian Tunneling Company eus lu Aostralia .

## Douaroniezh

* Skluz Bois de l'Abbaye
* War lez ar ganol Sambre-Oise emañ Rejet-de-Beaulieu.

## Melestradurezh

Roll maered ar gumun :
| Mare | Mare | Anv | Strollad |
| 1935 | 1945 | Georges Démaret | |
| 1945 | 1953 | Ernest Hennequart | |
| 1953 | 1959 | Philippe Decossin | |
| 1959 | 1965 | Philippe Decossin | |
| 1965 | Meurzh 1971 | Philippe Decossin | |
| Meurzh 1971 | Meurzh 1977 | Gérard Stévance | |
| Meurzh 1977 | 1981 | Ernest Hennequart | |
| 1981 | Meurzh 1983 | André Hiboux | |
| Meurzh 1983 | Meurzh 1989 | André Hiboux | |
| Meurzh 1989 | Even 1995 | Clément Druesne | |
| Even 1995 | Meurzh 2001 | Clément Druesne | |
| Meurzh 2001 | Meurzh 2008 | Clément Druesne | |
| Meurzh 2008 | Meurzh 2014 | Augustine Noirmain | Ar Re C'hlas |
| N'eo ket anavezet c'hoazh an holl fedoù. |||||

## Dave ha notennoù

* ↑ Battlefields 14-18
* ↑ WW1 Cemeteries
* ↑ Cassini hag EBSSA
# Relegouer kalon Anna Breizh

Relegouer kalon Anna Breizh, zo ur relegouer savet er XVI$^{vet}$ kantved evit degemer kalon an Dugez Anna Breizh (1477-1514), rouaenez Bro-C'hall. Dalc'het e oa e mirdi departamantel Thomas-Dobrée en Naoned betek ma vefe laeret e-pad an noz etre an 13 hag ar 14 a viz Ebrel 2018. Aon a oa e vefe teuzet gant al laeron, a-raok bezañ adkavet an 21 a viz Ebrel.

## Istor

Evel ma oa bet goulennet ganti, he c'halon a oa da vezañ lakaet en ur relegouer, en ur voest plom hag unan all e houarn. Goude-se e oa bet kaset da Naoned e-pad ul lid ramzel d'an 19 a viz Meurzh 1514, e Chapel ar C'harmelited, en ur c'houfr e penn bez Frañsez II. Lakaet he devoa sevel ar bez evit he zud (kemmet e voe lec'h ar monumant ha kaset e voe da Iliz-veur Naoned).

## Skrivadurioù

| War unan eus al lodennoù maez | War unan all | En diabarzh war ur c'hostez | Eus an tu all |
| « En ce petit vaisseau De fin or pur et munde Repose ung plus grand cueur Que oncque dame eut au munde Anne fut le nom delle En France deux fois royne Duchesse des Bretons Royale et Souveraine. » M VC XIII | « Ce cueur fut si très hault Que de la terre aux cieulx Sa vertu libérale Accroissoit mieulx et miulx Mais Dieu en a reprins Sa portion meilleure Et ceste part terrestre En grand dueil nous demeur. » IX$^E$ Ianvier | « O cueur caste et pudicque O juste et benoît cueur Cueur magnanime et franc De tout vice vainqueur. » | « Cueur digne entre tous De couronne céleste Ore est ton cler esprit Hord de paine et moleste. » |

## Notennoù ha daveennoù

* ↑ Ouest-France, 15/04/2018
* ↑ France TV Info, 22/04/2018
# Rekeg

Ur rannyezh dinkek eus skourr yezhoù nilotek eo ar rekeg (rek) komzet e Soudan ar Su.

## Gwelet ivez

* Yezhoù nilez-saharek
* Yezhoù nilotek
* Yezhoù nilotek ar c'hornôg
# Rekipe

Ur rekipe zo un tamm testenn a zispleg an doare da fardañ ur meuz. En destenn-se e kaver ur roll danvezennoù boued hag ur roll oberoù da gas da benn evit fardañ ar meuz-se. Displeget e vez enni petra ar c’hementadoù boued zo da gaout diouzh an niver a brederien, an amzer fardañ, an amzer hag an doare da boazhañ...
Ar rekipeoù a vez desket a rumm da rumm peurvuiañ. Ul lodenn e vezont, neuze, eus hêrezh sevenadurel pep pobl. Alies-mat e vez lakaet ar rekipeoù-se dre skrid evit ma vo aesoc’h d’an dud o deskiñ. En ur vodañ meur a destenn e c’haller sevel levrioù keginañ, enno rekipeoù e-leizh.

## Istor

Ar rekipeoù koshañ a anavezer a voe "embannet" da vare Babilonia : teir zablezenn, eus war-dro 1600 vloaz a-raok J.K., miret hiziv e skol-veur Yale er Stadoù-Unanet. Ul levr keginañ kozh all eo an Apicius, skrivet gant Romaned er IVe pe er Vvet kantved goude J.K.

## Rummadoù rekipeoù

* Rekipeoù pesked
* Rekipeoù kig
* Rekipeoù gwastilli
* Rekipeoù soubennoù

## Gwelet ivez

* Died
* Keginerezh
* Keginerezh Breizh
* Roll rekipeoù

## Levrlennadur

* Barr-Heol war ar gegin hag an daol, Soaz an Tieg, Barr-Heol, Lannuon, 1975
* Leor kegin evid ar vugale, Emgleo Breiz, 2005
* Gerioù ar gegin, An Amzer, Roazhon, 1981
* Ar boued / L’alimentation, geriaoueg ar boued, Ofis ar Brezhoneg, 2002

## Liammoù diavaez

* Keginañ (rekipeoù ar gazetenn Ya !)
* Lec’hienn Paysan Breton, rekipeoù e brezhoneg
* Rekipeoù gant holen Gwenrann, e galleg
# Relativelezh hollek

Ar Relativelezh hollek (pe an deorienn hollek eus ar relativelezh) zo anezhi an deoriennn mentoniezhel eus ar gravitadur embannet gant Albert Einstein e 1915-1916.
Unvaniñ a ra ar relativelezh ispisial, lezenn ar gravitadur hollvedel savet gant Newton, hag ar santimant e c'hall bezañ deskrivet ar buanadur gravitadurel gant gwar an egor hag an amzer. Hervez ar relativelezh hollek ez eo produet gwar an egor-amzer gant an tenor eus mas-energiezh ha momentom an danvez en egor-amzer.
Disheñvel eo ar Relativelezh Hollek diouzh an teoriennou metrek all eus ar Gravitadur dre e implij eus Kevatalenn Einstein evit liammañ natur an egor-amzer ha gwar an egor-amzer.
Un diazez eo deuet da vezañ an deorienn-mañ evit meur e gelenn : astronomiezh, kosmologiezh hag astrofizik. Deskrivañ a ra ent-reizh hag ent-resis meur a anadenn na oa ket ar fizik klasel evit displegañ, fiñv periheliennek ar planedennoù pe krommadur gouloù ar stered gant an Heol da skouer. Ganti ez eus bet gallet rakwelet e vije kavet ar gwagennoù gravitadurel, an toulloù du hag emled an Hollved. Koulskoude ne seblante ket da Einstein e oa an Hollved oc'h en em ledañ, met kendrec'het eo bet o welet disoc'hoù arselladurioù ar galaksiennoù gant Edwin Hubbles.
Savet e oa an deorienn dispac'hel all, mekanikerezh ar c'hwanta, goude ul labour a-stroll, ar relativelezh hollek avat a zo bet savet gant un den hepken, Einstein. Harpet eo bet gant Marcel Grossman evit ar matematik implijet hepken.
# Rekourañs

Rekourañs a zo anv ur c'harter eus Brest abaoe ar XVII$^{vet}$ kantved. A-raok se e oa ur rann eus parrez Kerbêr.
E anv a roas ar c'harter d'ur oueletenn : La Recouvrance, implijet da zougen lizhiri mall ha da wareziñ an hentoù kenwerzhel. Un adskeudenn anezhi a oa bet savet e 1990. Perc'hennet eo gant kêr Vrest.
# Relic Entertainment

Relic Entertainment a zo ur studio sevel c'hoarioù video kanadian krouet er bloavezh 1997 ha lec'hiet e Vancouver. Ar studio a zo arbenikaet war ar sevel c'hoarioù video strategiezh. Prenet gant THQ e 2004, an embregerezh a zo bet gwerzhet da Sega evit ur sammad a 26 600 000 dollar d'an 22 a viz Genver 2013 goude freuzstal THQ.

## Istor ar studio

Relic Entertainment a zo bet krouet e Vancouver, Kanada gant Alex Garden ha Luke Moloney e 1997. Ar c'hentañ titl embannet a voe, Homeworld, embannet d'an 28 a viz Gwengolo 1999. Degemeret e oa bet mat-tre ha berzh mat a oa bet graet gant ar werzhadennoù. Ne oa ket bet kendalc'het al labour raktal war an heuliad c'hoari video gant Relic. Un heuliad a voe memestra anvet Homeworld: Cataclysm sevenet gant Barking Dog Studios hag embannet gant Sierra perc'henner gwirioù an heuliad.
Eil titl ar Studio Relic a voe Impossible Creatures, embannet gant Microsoft d'ar 7 a viz Genver 2003. Diaz istor ar c'hoari a zo ur bed dammijinet lec'hiet er bloavezhioù 1930. An tu a zo d'ar c'hoarierien da sevel luioù gant anevaled kemmesk eus tammoù korf lod all. Brud mat a oa bet war ar c'hoari met da geñver Homeworld e voe kalz siouloc'h an trouz tro-dro dezhañ.
Homeworld 2 a zo bet embannet d'ar 16 a viz Gwengolo 2003. Gant ma oa bet gwelaet ar grafikoù hag an endroioù kement evit an doare c'hoari da geñver an niverennn 1, an alioù a voe etre hag ar werzhadennoù a chomo a-dreñv re an tamm kentañ.

## C'hoarioù video ar studio

* 1999 : Homeworld
* 2002 : Impossible Creatures
* 2003 : Homeworld 2
* 2004 : Warhammer 40,000: Dawn of War
* 2005 : Warhammer 40,000: Dawn of War - Winter Assault
* 2006 : The Outfit
* 2006 : Company of Heroes
* 2006 : Warhammer 40,000: Dawn of War - Dark Crusade
* 2007 : Company of Heroes: Opposing Fronts
* 2008 : Warhammer 40,000: Dawn of War - Soulstorm
* 2009 : Warhammer 40,000: Dawn of War II
* 2009 : Company of Heroes: Tales of Valor
* 2010 : Company of Heroes Online
* 2010 : Warhammer 40,000: Dawn of War II - Chaos Rising
* 2011 : Warhammer 40,000: Dawn of War II - Retribution
* 2011 : Warhammer 40,000: Space Marine
* 2013 : Company of Heroes 2

## Liammoù diavaez

* Lec'hienn ofisiel Relic Entertainment
# Sofia Sveden

Sofia Sveden, zo anv meur a rouanez pe briñsez eus Sveden.
* Sophia, war-dro 1214, merc'h da Eric X, dimezet da Briñs Mecklenburg,
* Sophia Denmark, Rouanez Sveden e 1260
* Sofia Vasa, priñsez 1547, merc'h d'ar roue Gustav Vasa,
* Hedvig Sophia Sveden, pe Sophia (1681-1708), priñsez a Sveden,
* Sofia Magdalena Danmark(1746-1813), Rouanez Sveden e 1771, pried Gustav III
* Sophia Albertina (1753-1829) , abadez Quedlinburg, priñsez a Sveden, 1753, merc'h d'ar roue Adolf Fredrik,
* Sofia Sveden, pe Sophie Wilhelmine von Schleswig-Holstein-Gottorf, priñsez a Sveden, 1801, merc'h d'ar roue Gustav IV Adolf, dugez-veur Baden
* Sofia von Nassau, Rouanez Sveden e 1872, pried Oskar II,
* Hedvig Sofia Sveden, gant David K. Ehrenstrahl.
* Sofia Magdalena Danmark war-dro 1792
* Sofia Albertina
* Sofia von Baden, poltredet gant Franz Xaver Winterhalter, e 1830

## Pennad kar

* Sofia (anv-badez)
# Sofonias

Sefania, pe Sofoni pe Sofonias (Sophonias pe Zephania e latin, צְפַנְיָה en hebraeg) , a oa unan eus 12 profed bihan ar Bibl. Gellout a ra e anv talvezout "Kuzhet en deus Doue" , "a hini bet kuzhet gant Doue" pe "Emañ Doue o c'hortoz" . Skrivet en deus Levr Sefania, unan eus levrioù an Tanakh pe Testamant Kozh. E dibenn ar VIvet kantved a-raok hon amzer, e veve ar profed Sefania, dindan ren Josias.
Evit enebiñ ouzh gwall-levezon an Asirianed war rouantelezh Yehouda, e tiouganas "Devezh bras barn an Aotrou" ( Se 1:,14-18)., un drouziwezh hollvedel a verkje dibenn ur marevezh a bec'hed hag adsavidigezh Pobl Doue diwar ur "Restad" bihan, chomet feal dezhañ (Se 3 ).

## Liammoù diavaez

* Troidigezhioù yuzev.
** Tzefaniah - Zephaniah (Judaica Press)
* Troidigezhioù kristen:
** Zephaniah at The Great Books
** Zephaniah at Wikisource
* ↑ Troidigezh An Tour-Tan, p 243
* ↑ Troidigezh Gwilh ar C'hoad, 1897, p 813
# Sofia Romanova

Sofia Alekseievna Romanova, pe Софья Алексеевна Романова, (1657-1704), a voe rejantez Rusia etre 1682 ha 1689.
Merc'h e oa da Aleksei Iañ Rusia ha da Maria Miloslavskaia, c'hoar Fedor III hag Ivan V ha hanterc'hoar da Pêr Iañ Rusia.
# Sofia Rostopchina

Sofiya Feodorovna Rostopchina (Sant Petersburg, 1añ a viz Eost e 1799 – Pariz, 9 a viz C'hwevrer 1874), a oa ur gontez rus brudet evel Sophie Rostopchine, Kontez Ségur, skivagnerez c'hall evit ar vugale.

### Romantoù

* 1856 : Les Nouveaux Contes de fées: kontadennoù Histoire de Blondine, de Bonne-Biche et de Beau-Minon, Le Bon Petit Henri, La Petite Souris grise hag Ourson.
* 1858 : Les Malheurs de Sophie.
* 1858 : Les Petites Filles modèles (12 octobre). Kinniget evel kendalc'h Les Malheurs de Sophie.
* 1859 : Les Vacances. Kinniget evel kendalc'h Les Malheurs de Sophie.
* 1860 : Mémoires d'un âne
* 1861 : Pauvre Blaise
* 1862 : La Sœur de Gribouille
* 1862 : Les Bons Enfants
* 1863 : Les Deux Nigauds
* 1863 : L'Auberge de l'Ange gardien
* 1863 : Le Général Dourakine
* 1864 : François le bossu
* 1865 : Un bon petit diable
* 1866 : Comédies et proverbes : Les Caprices de Gizelle, Le Dîner de Mademoiselle Justine, On ne prend pas les mouches avec du vinaigre, Le Forçat, ou à tout péché miséricorde ha Le Petit De Crac.
* 1865 : Jean qui grogne et Jean qui rit
* 1866 : La Fortune de Gaspard, romant e doare balzaciens, disheñvel Ségur
* 1867 : Quel amour d’enfant !
* 1867 : Le Mauvais Génie
* 1868 : Le Chemineau, adanvet Diloy le chemineau
* 1871 : Après la pluie, le beau temps
# Sofia Magdalena Danmark

Sofia Magdalena Danmark ( 1746-1813), a oa ur briñsez danat, rouanez Sveden goude hec'h eured d'ar roue Gustav III.

## He buhez

Merc'h e oa da Frederig V Danmark ha da Louise Breizh-Veur. He mamm a varvas pa oa 5 bloaz ar verc'hig.
En 1766, da 20 vloaz, e timezas da roue Sveden, Gustav III. Daou vab o doe:
* Gustav IV Adolf (1778-1837), a zimezas en 1797 da Friederike Dorothea von Baden (1781-1826), c'hoar da impalaerez Rusia
* Carl, dug Småland (1782-1783).

## Reuz

E 1778 e c'hoarvezas reuz bras e lez Sveden.
Degouezhout a reas daou vreur ar roue, Karl (1748-1818), ha Fredrik Adolf Sveden (1750-1803), e ti o mamm, Lovisa Ulrika, rouanez trederannerez, hag int da embann e oa pep a serc'heg gant an darn vrasañ eus ar maouezed, nemet gant o mamm evel-just. Ha hi da eilgeriañ ne oa ket kont evel-se da vihanañ gant he merc'h-kaer, ar rouanez Sofia Magdalena, avat. Neuze e tirollas an daou vreur da c'hoarzhin. Ar c'hont Adolf Fredrik Munck, emezo, a veze oc'h ober al lez d'o c'hoar-gaer.

### Droug er vamm-gaer

Droug bras a oa e mamm-gaer ar rouanez, ha hi da c'houlenn prouennoù. Pa c'hanas ar rouanez yaouank ur mab e 1778 e krede start tud al lez e oa ar c'hont Munck eo a oa an tad. Neuze e savas tabut etre Lovisa Ulrika hag he mab roue, ha hi da damall dezhañ leuskel he fried d'ober pezh a gare. Hag eñ gourdrouz harluañ e vamm da Bomerania (Pomerania svedat).
Ne voe nemet he bugale yaouankañ Fredrik Adolf ha Sofia Albertina a savas a-du gant ar rouanez kozh. Ret e voe dezhi skrivañ un diskleriadur ma tinac'he he zamalloù. Ur vezhekadenn all e voe dezhi eta, goude hini 1756. An holl dud eus an tiegezh roueel a sinas, nemet ar roue hag ar rouanez evel-just, ha c'hwec'h kannad eus breujoù ar vro. Ne bardonas ar roue d'e vamm nemet pa voe ar rouanez kozh war he zalaroù.

### Intañvez

En 1792 e voe muntret he fried, ar roue Gustav III, hag he breur-kaer eo a renas betek 1796, da c'hortoz he mab da vezañ en oad. Neuze e voe anvet he mab da roue. Koll e gurunenn a reas Gustav IV Adolf e 1809 avat, goude ur brezel a-enep Rusia, ma voe faezhet Sveden. Ret e voe dezhañ kuitaat Sveden gant e bried, ar rouanez Friederike Dorothea von Baden (1781–1826), hag e vugale. Dizimeziñ a reas neuze e 1812, ha fiziet e voe e vugale en o eontr, Aleksandr Iañ, an hini a oa bet trec'h e brezel 1809. Adarre e voe roet kurunenn rouaned Sveden d'he breur-kaer Karl, anvet Karl XIII.

## He marv

Mervel a reas Sofia Magdalena Danmark e 1813, da 67 bloaz.
| En he raok: Lovisa Ulrika | Rouanezed Sveden Sofia Magdalena Danmark (1766-1792) | War he lerc'h: Friederike Dorothea von Baden |
# Sofia Minsk

Sofia Minsk pe Sofia Polotsk (war-dro 1140 – 1198), a oa ur briñsez polonat, merc'h da Richeza Pologn ( Ryksa Bolesławówna e poloneg, Rikissa Burislevsdotter e svedeg ; 1116 – 1156), a oa rouanez Sveden, hag a zimezas da un den anvet "Valador", roue e Pologn, met n'ouzer ket resis piv e oa he zad.

## He dimezioù

Teir gwech e timezas. Da eil e oa d'ar roue Valdemar Iañ Danmark ma teuas da vout rouanez Danmark, priñsez Minsk, ha landgravez Turingia.
Sophia a oa hanterc'hoar da Knut V Danmark. Goude eured he mamm da roue Sveden ez eas ganti da chom da Sveden ha savet e voe e lez he bro nevez. Dimezet e voe da Valdemar en 1154, da siellañ un emglev etre Danmark ha Sveden.
Brudet e oa davezañ kenedek, rok ha kriz.

## He bugale

Gant Valdemar Iañ Danmark (war-dro 1131–1182), he doe:
* Knut VI Danmark (1163–1202)
* Valdemar II Danmark (1170–1241)
* Sophia (1159 –1208), dimezet da Siegfried III, Count of Orlamünde
* Margaret ha Maria, leanezed e Roskilde
* Richeza Danmark (marvet e 1220), a zimezas da Erik X Sveden
* Helen (marvet e 1233),dimezet da William, Duke of Brunswick-Luneburg
* Ingeborg Danmark (1175–1236), dimezet d'ar roue gall Fulup II an Aogust a vac'has anezhi kerkent ha dimezet dezhi.
# Sofia Rotaru

Sofia Mihailovna Evdokimenko-Rotaru (distaget : [sʌfiˈa ɼʌta:ɼu]) zo ur ganerez sonerezh pop hag un aktourez ukrainat-moldovat bet ganet d'ar 7 a viz Eost 1947 e Marshintsy, Rayon Novoselitskiy, Oblast Chernivtsi (Ukraina). Kanañ a ra en ukraineg, e moldoveg, e roumaneg hag e ruseg. Medalennet eo bet evel un harozez e Moldova hag Ukraina.

## Skrivadur hec'h anv

* ukraineg : Софія Михайлівна Євдокименко-Ротару Sofiya Mic'haylovna Yevdokimyenko-Rotarou
* moldoveg Treuznistria : София Михайловна Ротару-Евдокименко Sofia Michajlovna Rotaru-Evdokimenko
* ruseg : София Михайловна Евдокименко-Ротару Sofiya Mic'haylovna Yevdokimyenko-Rotarou

## Liammoù diavaez

* (ru) Lec'hienn ofisiel Sofia Rotaru. Kavet : 05/10/23.
a vo kavet e Wikimedia Commons.
# Sofonisba (Alfieri)

Sofonisba zo un drajedienn istorel italianek skrivet gant ar barzh Vittorio Alfieri e 1789.

## Istor

E 1500 e voe c'hoariet Sofonisba Gian Giorgio Trissino, kentañ trajedienn c'hoariet en italianeg, savet diwar istor Sofonisba, priñsez eus Kartada.

## Ar pezh

Sofonisba, merc'h Asdrubale, roue Kartada, ha gwreg Siface, roue Numidia, he deus ranket dimeziñ da Massinissa hag a zo bet goulennet outañ reiñ anezhi da Scipione, ar jeneral roman.
Evit mirout a vezañ kaset evel preizh brezel e ev ar c'hontamm roet dezhi gant Massinissa.

## Pennad kar

* Sofonisba
# Taifa Denia

Taifa Denia zo un taifa krouet e tolead kêr Denia e 1010, goude kouezhet kalifiezh Córdoba e dibenn an X$^{vet}$ kantved. Hiziv emañ an douar anezhañ oc'h ober un darnig eus Kumuniezh Valencia.

## Istor

Taifa Denia (Al-Dàniyya), krouet en 1010 gant ar sklav al-Amiri al-Muwaffaq, e voe ar rouantelezh kentañ a embannas bout dizalc'h diouzh kalifiezh Córdoba. Bihan e oa, hag enni kêrioù Bairén, Orba, Altea, Callosa, Sagra, Cocentaina ha Bocairent.
En 1011 e c'hovelie he moneiz, en Elda. En 1015, edo Al-Muwaffaq e penn ur morlu hag a gemeras an inizi Balearez ha Sardigna, a chomas bloaz dindan e veli. Adal Denia ez ae da breizhata kêrioù Genova ha Pisa, broioù Toskana ha Lombardia.
E 1076 e voe aloubet ha kemeret gant Al-Muqtadir, roue Taifa Zaragoza. en inizi neuze e voe savet Taifa Mallorca
# Taifa Granada

Taifa Granada ( طائفة غرناطة , Ta'ifa Garnata, en arabeg), pe Rouantelezh zirí Granada, zo ur rouantelezh dizalc'h, berber ha muzulman, savet en al-Ándalus en 1013, goude kouezhet kalifiezh Córdoba en 1009. Da get ez eas pa voe kemeret gant an almoravided en 1090.

## Istor
### Rouantelezh Zawi ben Ziri (1013 -1019)

Zawi ben Ziri, eus tiegezh berber ar Banu Zirien, a gemeras Cora de Elvira e 1013, hag ar gêr-benn anezhi Medina Elvira, hag a savas taifa Granada. Dre ma oa diaes difenn kêr Elvira e fellas da Zawi ben Ziri kas e gêr-benn a Medina Garnata, a zo deuet da vout Granada. En 1019, Zawi a guitaas Granada evit mont da chom da Ifriquiya, e norzhafrika, Norteafricana, ha da gemer ar galloud peogwir edo ar roue o paouez mervel hag e oa bihanik e bennhêr. Evel-se e kollas kurunenn Granada a zegouezhas gant e niz Habús ben Maksan. Mervel a reas gant ar c'hontamm.

### Rouantelezh Abd’Allah ben Buluggin (1073 -1090)
## An emired
### Tierniezh Zirid

* Zawi ben Ziri: 1013–1019/20
* Habbus al-Muzaffar: 1019/20–1038
* Badis ben Habus: 1038–1073
* Abdallah ibn Buluggin: 1073–1090
** An Almoravided: 1090–1145

### Tierniezh Adhaid

* Ibn Adha: 1145

### Tierniezh Huddid

* Abu Dja'far Ahmad "Zafadola"(also Cord., Jaen): 1145
** An Almohaded: 1145–1237
# Taifa Jaén

Taifa Jaén zo un taifa savet en al-Ándalus, en-dro ga gêr Jaén en XI$^{vet}$ kantved pa gouezhas kalifiezh Córdoba a oa war an diskar abaoe 1009.

## Dindan Granada

Adal 1013 e voe dindan taifa Granada, div rann enni : Jaén ha Granada. En Meurzh 1018 e teuas kalif Córdoba, Abderramán IV, da aloubiñ Jaén ma savas ur rouantelezh.

## Dindan Sevilla

En 1031 ez eas distrig Jaén gant Abú al-Qasim, eus taifa de Sevilla, a zalc'has anezhi betek an deiz ma voe aloubet gant an almoravided en 1091.

## Pennad kar

* Rouantelezh Jaén
# Taifa Lorca

Taifa Lorca, pe Lurqa en arabeg, a voe savet e 1042, pa en em zistagas diouzh Taifa Valencia.
Ar gouarnour Ma'n Ibn Sumadih a grouas ur stad hag en em astenne eus Lorca betek Jaén ha Baza.

## Istor

Goude ma oa gouarnet an taifa gant Ma'n Ibn Sumadih, eo gant an tiegezh Banu Lubbun edo ar galloud.
# Taifa Badajoz

Taifa Badajoz a oa un taifa, pe rouantelezh arab, en Al-Andalus, e mervent ledenez Iberia, er Grennamzer, en-dro da gêr Badajoz (Batalyaws بطليوس).
Evel an taifaoù all e voe savet pa gouezhas kalifiezh Córdoba en he foull, war-dro dibenn an X$^{vet}$ kantved ha deroù an XI$^{vet}$. Meur a wech e voe aloubet, gant ar rouaned amezek, an Almoravided hag an Almohaded tro ha tro (evel ar rouantelezhioù amezek), Portugal, hag a-benn ar fin gant León ha Castilla.
# Taifa Córdoba

Taifa Córdoba eo anv an taifa savet en 1031 e tolead Córdoba pa voe diskaret Kalifiezh Córdoba a oa war an diskar abaoe 1008. Da get ez eas en 1070 pa voe aloubet gant Taifa Sevilla ma rene al-Mu'tamid. Unan eus an taifaoù kentañ e oa.
# Taifa Jerez

Taifa Jerez zo un taifa, rouantelezh dizalc'h, savet en al-Ándalus en 1145, gouarnet gant Abu al-Gamar, eus pobl ar Banu Ganiya, hag a voe distrujet gant aloubadeg an Almohaded. Un taifaoù eus eil prantad an taifaoù eo.